Foto: U.S. Air Force photo by Staff Sgt. Jonathan Snyder NATOning F-16 qiruvchisi Boltiq dengizi ustida Rossiya mudofaa vaziri Sergey Shoyguning samolyotiga yaqinlashishga urindi. Bu haqda RIA «Novosti» xabar bermoqda. Agentlik ma’lumotiga ko‘ra, NATO samolyotlari Shoygu layneri Kaliningradga parvoz qilayotgan paytda unga Boltiq dengizi neytral suvlari ustida hamrohlik qilishga uringan. Alyans samolyotlaridan biri RF mudofaa vazirligi rahbari bortiga yaqinlashishga harakat qilgan, biroq ular o‘rtasiga Rossiyaning Su-27 samolyoti suqilib kirgan. Shundan so‘ng F-16 boshqa tomonga uchib ketgan.